cyanic-selkie/wikianc huggingface dataset:
சுல்கர்னைன்
சுல்கர்னைன் (Zulqarnain, பிறப்பு: மே 25 1962), பாக்கித்தானியத் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1952 இலிருந்து 1956வரை பாக்கித்தான் அணிக்காக தேர்வுத் துடுப்பாட்டப் போட்டிகளிலும் விளையாடியுள்ளார்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
Zulqarnain
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1985
தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1985 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் 1985 ஆம் ஆண்டிற்கான சிறந்த நூல்கள் மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.
பகுப்பு:தமிழ் வளர்ச்சிக்கான சிறந்த நூல் பரிசுகள் பகுப்பு:1985 விருதுகள்
சீக்கியத்தில் உணவு
சீக்கியத்தில் உணவு என்பது, சீக்கிய மதத்தில் உணவு குறித்த கொள்கைகளையும் நடைமுறைகளையும் உள்ளடக்குகிறது. சீக்கியக் கோயிலான குருத்துவாராவில் பால் மற்றும் மரக்கறி உணவுகளே வழங்கப்படுகின்றன. ஆனாலும் சீக்கியர்கள் மாமிசத்தை விலக்க வேண்டும் என்பது கட்டாயம் அல்ல. சீக்கியர்களுக்குத் தாம் புலால் உண்ணுவதா இல்லையா என முடிவு செய்வதற்கான சுதந்திரம் உண்டு என்பதே பொதுவான கருத்து. சீக்கியர் ஒருவர் உரிய சடங்கு மூலம் "அம்ரித்தாரி" ஆனபின்னர், "குதா" எனப்படும் சடங்கு முறைப்படி கொல்லப்பட்ட விலங்கொன்றின் இறைச்சியை உண்பது கூடாது என்பதே. ஏனெனில், இது சீக்கியத்தில் தடுக்கப்பட்டுள்ள நான்கு விடயங்களுள் ஒன்று. இரும்புப் பாத்திரங்களை மட்டுமே பயன்படுத்துவது என்பதும் சீக்கியர்கள் கைக்கொள்ளவேண்டிய நடைமுறைகளுள் ஒன்று.
"அகல் தக்த்" தீர்ப்பு
சீக்கியர்களின் உலகியல் விவகாரங்களுக்கான நடுவ அமைப்பான "அகல் தக்த்" சீக்கிய சமூகம் தொடர்பான சர்ச்சைக்குரிய விடயங்களில் முடிவெடுக்கும் அதிகாரம் கொண்டது. இந்த அமைப்பு 1980 பெப்ரவரி 15 தேதியிட்டு வெளியிட்ட விளக்கம் சீக்கியர்கள் புலால் உண்பது சீக்கிய நெறி முறைகளுக்கு எதிரானது அல்ல என்றும் "அம்ரித்தாரி" சீக்கியர்கள் சடங்கு முறையில் பெறப்படாத இறைச்சியைச் சாப்பிடலாம் என்றும் கூறுகிறது.
மேற்கோள்கள்
பகுப்பு:சீக்கியம்
உலக சரக்கு வானூர்தி நிறுவனம்
உலக சரக்கு வானூர்தி நிறுவனம் அல்லது ஆசிய கார்கோ நிறுவனம் (ஆங்கிலம்: World Cargo Airlines; மலாய்: Syarikat Penerbangan Kargo Dunia; (Gading Sari) ) (3G/WCM) என்பது மலேசியா, சிலாங்கூர், கோலாலம்பூர் பன்னாட்டு வானூர்தி நிலையத்தில் தலைமை அலுவலகத்தைக் கொண்ட ஒரு சரக்கு வானூர்தி நிறுவனம் ஆகும்.
முன்பு இந்த நிறுவனம், போஸ் ஏசியா கார்கோ எக்ஸ்பிரஸ் (Pos Asia Cargo Express Sdn Bhd) அல்லது போஸ் ஏஸ் POS ACE என மிகவும் பிரபலமாக அறியப்பட்டது.
பொது
தற்போது, ​​இந்த நிறுவனத்தின் முதல் போயிங் 737-400F (Boeing 737-400F) ரக வானூர்தியை, கிழக்கு மலேசியா நகரங்களான கூச்சிங், மிரி, கோத்தா கினபாலு, தாவாவ், சிபு நகரங்கள்; தீபகற்ப மலேசியாவின் ஜொகூர் பாரு, பினாங்கு, கோத்தா பாரு நகரங்கள்; ஆகியவற்றில் சேவையில் ஈடுபடுத்தியது.
பின்னர் அதன் இரண்டாவது வானூர்தி, போயிங் 737-800F (Boeing 737-800F) ரக வானூர்தியை, 23 மார்ச் 2021-இல் சேவையில் ஈடுபடுத்தியது. மூன்றாவது விமானமான போயிங் 737-300 (Boeing 737-300 9M-WCM) ரக வானூர்தியை,நவம்பர் 2021-இல் சேவையில் ஈடுபடுத்தியது.
சேரிடங்கள்
2022 வரை, உலக கார்கோ ஏர்லைன்ஸ், பின்வரும் இடங்களில் சேவை செய்கிறது:
மேலும் காண்க
பகுப்பு:மலேசியாவில் போக்குவரத்து பகுப்பு:விமானசேவை நிறுவனங்கள் பகுப்பு:மலேசியா விமான நிறுவனங்கள்
இரங்கச்சாரி மாதவன்
இரங்கச்சாரி மாதவன் (Rangachari Madhavan) என்பவர் இந்திய நாட்டின் முன்னாள் முதல்தர துடுப்பாட்ட வீரராவார். இவர் 29 அக்டோபர் 1960 ஆம் ஆண்டு அக்டோபர் மாதம் 29 ஆம் தேதியன்று பிறந்தார். முதல்தரப் போட்டிகளில் இவர் தமிழ்நாட்டுக்காக விளையாடினார்.
வாழ்க்கை குறிப்பு
சென்னையில் பிறந்து வளர்ந்த மாதவன் துடுப்பாட்டத்தில் மட்டையாளராகவும் பந்துவீச்சாளராகவும் விளையாடினார். இடது கை மட்டையாளராகவும் இடதுகை மெதுவாக இடது கை மரபுவழா பந்துவீச்சாளராகவும் பந்துகளை வீசும் திறன் பெற்றிருந்தார். அகவை 19 உட்பட்டோர் போட்டிகளில் தேர்வானதற்கு முன்னர் 39 முதல் தர ஆட்டங்களிலும் 5 பட்டியல் அ ஆட்டங்களிலும் பங்கேற்றுள்ளார். 1989/90 காலங்களில் இவர் தனது கடைசி முதல்தர மட்டைபந்து ஆட்டத்தை ஆடியுள்ளார். அப்போது அவரது அகவை 29.
மாதவன் தொழில் ரீதியாக பட்டயக் கணக்காளராக இருந்தார். பத்து வருடங்கள் மத்திய கிழக்கில் வாழ்ந்த இவர் 2000 ஆம் ஆண்டுகளின் மத்தியில் சென்னை திரும்பினார். தமிழகத்தின் 19 வயதுக்குட்பட்ட தேர்வுக் குழு உறுப்பினராக நியமிக்கப்பட்டார். பின்னர் அவர் மூத்த அணி தேர்வுக் குழுவில் உறுப்பினரானார். அதன் பிறகு இவர் அதன் தலைவராகவும் ஆனார்.
சிங்கிரி அள்ளி
சிங்கிரி அள்ளி (Singirihalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643464. இது சில்லாரஅள்ளி ஊராட்சிக்கு உட்பட்டது.
இரங்கச்சாரி மாதவன்
புற இணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:1960 பிறப்புகள் பகுப்பு:இந்தியத் துடுப்பாட்டக்காரர்கள் பகுப்பு:சென்னை நபர்கள்
சிங்கிரி அள்ளி
அமைவிடம்
இந்த ஊரானது மாவட்ட தலைநகரான தருமபுரியிலிருந்து 20 கிலோமீட்டர் தொலைவிலும், பாப்பிரெட்டிப்பட்டியில் இருந்து 38 கிலோமீட்டர் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 410 வீடுகளும் 1,500 மக்களும் வாழ்கின்றனா். இதில் 751 ஆண்களும், 749 பெண்களும் ஆவா்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
அரிமளம் மீனாட்சி சுந்தரேசுவரர் கோயில்
அரிமளம் மீனாட்சி சுந்தரேசுவரர் கோயில் புதுக்கோட்டை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் புதுக்கோட்டை மாவட்டத்தில் அரிமளம் என்னுமிடத்தில் அமைந்துள்ளது. அரி என்றால் சந்திரன் என்றும், மழ என்றால் குழந்தை என்றும் பொருள். சந்திரன், ஒரு சாபம் காரணமாக குறுகிக் கொண்டே வந்தார். அனைத்துக் கலைகளையும் இழந்த நிலையில் வில்வ மரம் அதிகமாகக் காணப்படுகின்ற அரிமளம் வந்தபோது இறைவன் தன் தலையில் சூடிக்கொள்ள, சாபம் நீங்கியது. இழந்த கலையைப் பெற்ற சந்திரன் இறைவனிடம் இவ்வூர் அரிமளம் என்று அழைக்கப்பட வேண்டும் என்று தன் ஆவலைத் தெரிவித்தார். இதனால் இவ்வூருக்கு அரிமளம் என்ற பெயர் ஏற்பட்டது. அரும்பள்ளம் என்ற சொல் மருவி அரிமளம் என்று ஆனதாகவும் கூறுவர். இங்குள்ள விளங்கியம்மன் சன்னதியில் ஏரழிஞ்சிப்பழம் இருந்தநிலையில் அதுவே நாளடைவில் அரிமளம் என ஆனதாகவும் கருதுகின்றனர்.
இறைவன், இறைவி
இக்கோயிலின் மூலவராக சுந்தரேசுவரர் உள்ளார். மார்ச் 19 முதல் 21ஆம் நாள் வரை சூரிய வெளிச்சம் மூலவரின் மேல் விழுகிறது.இங்குள்ள இறைவி மீனாட்சி ஆவார்.
வரலாறு
கந்தர்வனின் மகள் வித்யாவதி, சியாமளாதேவியைத் தன்னுடைய மகளாகக் கருதி வழிபடத் தொடங்கினாள். அவளுடைய பிரார்த்தனைப் படி சூரசேனனுக்கு மகளாகப் பிறந்தாள். பருவ வயதில் மலையத்துவஜ பாண்டியனை மணம் புரிந்தாள். அவன் குழந்தைப்பேறு இல்லாத நிலையில் இருந்தான். தன் குறையைப் போக்க ஒரு யாகம் நடத்தியபோது அந்த யாகத்தில் மூன்று வயது சிறுமியாகத் தோன்றவே அவளிடம் தன் ஆட்சிப்பொறுப்பை மன்னன் தந்தான். மீன் தன் குஞ்சுகளுக்கு கண்களால் உணவு தருவதைப் போல பக்தர்களுக்கு அவர்களுடைய நோக்கம் அறிந்து தன் கருணைக் கண்களால் அருள் செய்த வகையில் மீனாட்சி என்ற பெயரைப் பெற்றாள். கயிலாயத்தில் சிவனைக் காணும் பேறு பெற்றாள். அவளை மணம் முடிக்க சிவன் மதுரை வந்தார். திருமணத்திற்குப் பின் மதுரையை ஆளும் பொறுப்பை ஏற்றதோடு, மக்கள் விருப்பத்திற்காக அரிமளத்திலும் அருள் கொடுத்தாள்.
திருவிழாக்கள்
சித்திரை மாதத்தில் தெப்பத் திருவிழா இங்கு சிறப்பாகக் கொண்டாடப்படுகிறது.
குடமுழுக்கு
இக்கோயிலின் குடமுழுக்கு டிசம்பர் 2018இல் நடைபெற்றது. பின்பு சுந்தரேசுவரருக்கும் மீனாட்சி அம்மனுக்கும் சிறப்பு அபிசேகம் நடைபெற்றதைத் தொடர்ந்து பக்தர்களுக்கு அன்னதானம் வழங்கப்பட்டது. மாலை திருக்கல்யாணமும், இரவு பஞ்சமூர்த்திகளின் வீதியுலாவும் சிறப்பாக நடைபெற்றன.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
ஆங்கிலோ சீக்கியப் போர் நினைவுச்சின்னம்
ஆங்கிலோ சீக்கியப் போர் நினைவுச்சின்னம் (Anglo Sikh war memorial) இந்தியாவின் பஞ்சாப் மாநிலத்திலுள்ள பெரோசுபூர் மாவட்டம் பெரோசாசாவின் மோகா சாலையில் பஞ்சாப் அரசாங்கத்தால் கட்டப்பட்டுள்ளது. 1849 ஆம் ஆண்டு சனவரி மாதம் 13 அன்று சில்லியன்வாலாவில் பிரித்தானிய இராணுவத்திற்கு எதிராக போராடி இறந்த வீரர்களையும், 1846 ஆம் ஆண்டு பிப்ரவரி மாதம் 10 ஆம் நாள் சப்ரானில் போராடி இறந்த வீரர்களையும், 1845 ஆம் ஆண்டு திசம்பர் மாதம் 18 அன்று முத்கி மற்றும் பிரோசாவில் போராடி இறந்த வீரர்களையும் கௌரவிப்பதற்காக இந்த நினைவுச்சின்னம் கட்டப்பட்டது.
கட்டட வடிவமைப்பாளர்
லூதியானாவிலுள்ள பஞ்சாப் வேளாண் பல்கலைக்கழகத்தின் மூத்த கட்டிடக் கலைஞர் எச்.எசு.சோப்ரா, சிர்கிந்து கால்வாய் அருகே மற்றும் பிரோசுபுரின் ராசத்தான் கால்வாயின் கரையில் ஒரு மூன்று மாடி நினைவுச்சின்னத்தை வடிவமைத்தார். எச்.எசு சோப்ராவுக்கு அப்போது பஞ்சாப் அரசாங்கத்தால் அமைக்கப்பட்ட பிரோசா நினைவுச் சின்னக் குழுவின் துணைவேந்தராக இருந்த எம்.எசு இராந்தவா வழிகாட்டியாக இருந்தார். நினைவுச்சின்னத்தின் நில வடிவமைப்பை அப்போதைய பஞ்சாப் வேளாண் பல்கலைக்கழகத்தின் எசு.அரிசிங் சாந்து மேற்கொண்டார்.
நினைவுச் சின்னம்
ஆங்கிலோ சீக்கியப் போர் நடந்த 2 எக்டேர் பரப்பளவில் இந்த நினைவுச்சின்னம் உள்ளது. நினைவுச்சின்னத்தின் தரை தளம் சுற்றியுள்ள பகுதிக்கு 2 மீட்டர் உயரத்தில் உள்ளது. நினைவுச்சின்னத்தில் புகழ்பெற்ற ஓவியர்கள் யசுவந்து சிங் மற்றும் கிர்பால் சிங் ஆகியோரால் வரையப்பட்ட போர்க்களத்தை சித்தரிக்கும் சுவரோவியங்கள், உருவப்படங்கள் மற்றும் ஓவியங்கள் உள்ளன. கன்னிங்காமின் வரலாற்றைச் சொல்லும் வெண்கலத்தில் செதுக்கப்பட்ட மேற்கோள்கள்; சா முகமதுவின் போர்கள்; பாட்டியாலா அருங்காட்சியகத்தில் இருந்து பஞ்சாப் அரசு நன்கொடையளித்த ஆங்கிலோ சீக்கிய போர் ஆயுதங்கள் முதலானவை நினைவுச்சின்னத்தில் காட்சிக்கு வைக்கப்பட்டுள்ளன.
புற இணைப்புகள்
பகுப்பு:பஞ்சாப் (இந்தியா) பகுப்பு:போர் நினைவுச் சின்னங்கள் பகுப்பு:ஆங்கிலேய-சீக்கியப் போர்கள்
இந்தியப் பெண் அறிவியலாளர்களின் பட்டியல்
இது இந்தியப் பெண் அறிவியலாளர்களின் தோராயமான அகரநிரல் பட்டியல். இதில் மேலும் அறிந்த பெண் அறிவியலாளர் விடுபட்டிருந்தால் சேர்க்கலாம்.
அ
அக்குவிலா பர்லாசு கியானி அகனேசு கில்பெர்னே
அசலா மவுலிக்
அதிதி பந்த்
அபர்னா தத்தா குப்தா
அபவ், இரானி பாங்கு அர்ச்சனா சர்மா (தாவரவியலாளர்)
அர்ச்சனா பட்டாச்சார்யா அருணா குமாரி கல்லா
அருணா தாத்திரேயன் அல்கா கிருபாளனி அவபாய் போமஞ்சி வாடியா அன்சா ஜீவராஜ் மேத்தா அன்விதா அபி அன்னபூரணி சுப்ரமணியம் அன்னா மாணி அனிதா கோயெல் அனியாலி தமானியா அனு அகா
அனுராதா உலோகியா அனுராதா டி கே
அஜித் இக்பால் சிங்
ஆ
ஆர். இராஜலட்சுமி (அறிவியலாளர்)
ஆரத்தி பிரபாகர் ஆழ்சா தேவி ஆரியநாயகம்
ஆனந்தமயி மா ஆனந்தி கோபால் ஜோஷி
ஆனந்திபென் பட்டேல்
இ
இந்திரா இந்துயா இந்திரா சக்கரவர்த்தி
இந்திரா நாத்
இந்திரா மிரி இந்திராணி போசு
இரமா கோவிந்தராஜன்
இரமா பிஜாபூர்க்கார்
இரமாதேவி சவுத்ரி
இரழ்சினா பந்தாரி இரஜினி ஏ. பிசேய்
இராணி தவான் சங்கர்தாசு
இராதா பாலகிருழ்சிணன்
இராதிகா எர்ழ்பெர்கெர்
இராமாராவ் இந்திரா
இராஜம்மாள் தேவதாசு
இராஜலட்சுமி (அறிவியலாளர்)
இராஜேசுவரி சாட்டர்ஜி
இரீமா நானாவதி
இரெந்தாலா மதுபாலா
இரெய்தா பாரியா
இரஜினி குமார் இரேணு சக்கரவர்த்தி
இரேனீ போர்கெசு
இலட்சுமி சாகல்
இலீலா இராம்குமார் பார்கவா
இலீலா சுமந்த மூல்காவோகர்
இலீலாவதி, எம் இலீலாவதி சிங்
இலீலாவதி செல்விகள்
இழ்சர் யுடிகே அகுலுவாலியா
உ
உசா தோரட்
உத்சா பட்நாயிக்
உபிந்தர்ஜித் கவுர்
உமா இராமகிருழ்சிணன்
உமா சவுத்ரி
உமா துலி
உருகைவா ஆசன்
உருச்சி சங்கவி
உருனா பானர்ஜி
உரூபமஞ்சரி கோழ்சு உரோகினி காட்போல்
உரோகினி பாலகிருழ்சிணன்
உலூசி ஓம்மன்
உலோகிதா சர்க்கார்
உழ்சா சர்க்கார் உலூத்ரா
உழ்சா விஜயராகவன் உழ்சாதேவி போசுலே
எ
எலன் கிரி
எலா பட்
ஏ
ஏமலதா இலாவணம்
ஐ
ஐராவதி கார்வே
க
கடம்பினி கங்கூலி கமல் இரணதிவே கமலா சகானி
கல்பனா சாவ்லா
கவுரி மா கிரன் மசூம்தார் ஷா குத்சியா தக்சீன்
ச
சசி வாத்வா சண்டா யோகு சந்திரமுகி பாசு சரசுவதி விசுவேசுவரா
சரளா தேவி சாதுராணி
சரளா ராய்
சிப்ரா குகா-முகர்ஜீ சுதா பட்டாச்சார்யா சுதேழ்சினா சின்கா
சுமன் சஹாய் சுனிதி சாலமன்
சுனிதி தேவி சுநேத்ரா குப்தா சுபதா சிப்லுங்கர் சுலோச்சனா காட்கில் சோபனா நரசிம்மன்
சௌமியா சுவாமிநாதன்
சௌந்திரம் டி. எஸ்.
த
தர்சன் அரங்கநாதன் தெசி தாமசு
ந
ந‌. வளர்மதி
நான்சி ஆன் சிந்தியா பிரான்சிசு
நிர்மலா சீதாராமன்
ப
பய்சுன்னிசா சவுதுராணி பானு ஜகாங்கீர் கோயஜி பி. கே. தைமா பிம்லா பூதி பிரபா சாட்டர்ஜி பிரஜ்வால் சாழ்சுதிரி பிரியதர்ழ்சினி கார்வே
பிரியம்வதா நடராஜன் பிரியா தேவிதார் பிரீத்தி சங்கர்
பூர்ணிமா சின்கா
பிரேம் சவுத்ரி
பூபுல் செயகர்
ம
மகாராணி சக்கரவர்த்தி
மங்களா நர்ளீகர் மஞ்சு இராய் மஞ்சு சர்மா (உயிரியலாளர்) மஞ்சு பன்சால்
மனோரமா தம்புராட்டி மீனாட்சி பானர்ஜி
முத்து லட்சுமி ரெட்டி மேத்தா கோல்
மைதிலி முகர்ஜி
ய
யமுனா கிருழ்சிணன்
யாசுமின் மோதசிர்
யாசுலீன் தமீஜா
யோகின் மா
ர
ராஜேஸ்வரி சாட்டர்ஜி
ரேணுகா ரவீந்திரன்
வ
வசந்தி பட்நாயக் வந்தனா சிவா வனஜா ஐயங்கார்
வித்யா அறங்கள்ளி வித்யாவதி
வினிதா வினோத் கிறிழ்சான்
விஜயலட்சுமி இரவீந்திரநாத்
வீணா தாசு
வீணா தாந்தன்
வீணா பட்நாயிக்
வீணா மசூம்தார்
வெரோனிகா உரொடிரிக்குவெசு
வேரா இங்கராணி
ஜ
ஜயசிறீ இராமதசு
ஜயசிறீ ஓதின் ஜயதி கோழ்சு
ஜயந்தி சுழ்சியா
ரவி பிசுனோய்
ரவி பிசுனோய் (Ravi Bishnoi; பிறப்பு: 5 செப்டம்பர் 200) ஓர் இந்திய துடுப்பாட்டக்காரர் ஆவார். 2022 பிப்ரவரியில் மேற்கிந்தியத் தீவுகள் அணிக்கு எதிரான போட்டியில் இந்தியத் துடுப்பாட்ட அணிக்காகப் பன்னாட்டு அரங்கில் இவர் அறிமுகமானார். உள்நாட்டுப் போட்டிகளில் இராசத்தான் அணிக்காக விளையாடி வருகிறார். 2020 இல் 19 வயதுக்குட்பட்டோருக்கான துடுப்பாட்ட உலகக் கோப்பையில் இந்தியாவுக்காக விளையாடினார். 17 விக்கட்டுகளை வீழ்த்தி போட்டியின் அதிக விக்கெட்டுகளை வீழ்த்தியவர் என்ற சாதனையைப் படைத்தார்.
வெளி இணைப்புகள்
பகுப்பு:2000 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள் பகுப்பு:கிங்ஸ் லெவன் பஞ்சாப் அணி வீரர்கள்
திருவஞ்சிக்குளம் மகாதேவர் கோயில்
திருவஞ்சைக்குளம் மகாதேவசுவாமி கோயில் (Thiruvanchikulam Temple), கேரளாவில் திருச்சூர் மாவட்டத்தில் உள்ள சிவன் கோயிலாகும்.
அமைவிடம்
இக்கோயில் கேரளாவில் சென்னை-கொச்சி இருப்புப்பாதையில் இரிஞாலக்குடா நிலையத்தில் இறங்கி, அங்கிருந்து 8 கி. மீ. தொலைவில் உள்ளது. திரிச்சூரிலிருந்து 32 கி. மீ. தொலைவில் உள்ளது. இத்தலம் பாடல் பெற்ற தலங்களில் ஒன்றாகும். இதுசுந்தரர் பாடல் பெற்ற தலமாகும்.
நாயன்மார் தொடர்பு
சேரநாட்டை ஆண்ட பெருமாக்கோதையார் இத்தல இறைவனின்மீது அதிகமான பக்தி கொண்டிருந்தார். ஒவ்வொரு நாளும் அவர் மகாதேவரை வணங்கும் போது, அவருக்கு இறைவனின் சிலம்பொலி கேட்கும். அதனைக் கேட்ட பின்பே, உணவு உண்பதை வழக்கமாகக் கொண்டிருந்தார். ஒருநாள் அவர் இறைவனை வழிபடும் போது, சிலம்பொலி கேட்காததால், தன் வழிபாட்டில் குறை இருப்பதாக எண்ணி தன் உயிரை மாய்த்துக் கொள்ள நினைத்தார். அப்போது அங்கு சிலம்பொலி கேட்டது. அங்கு காட்சியளித்த இறைவன், தான் சோழ நாட்டிலுள்ள சுந்தரர் எனும் பக்தரின் இனிமையான பக்திப் பாடலில் மெய்மறந்து இவரை கவனிக்க முடியாமல் போய்விட்டதாகவும், அதனால் சிலம்பொலி கேட்கச் சிறிது காலதாமதமானதாகவும் கூறினார். உடனே மன்னன், சுந்தரரைப் பற்றி இறைவனிடம் கேட்டறிந்து, அவரைத் தேடி அவரோடு நட்பு கொண்டார். பின்னர் சேர மன்னனின் அழைப்பை ஏற்ற சுந்தரர் திருவஞ்சைக்களம் சென்று இறைவனை வழிபட்டுவிட்டு சோழ நாடு, பாண்டிய நாடு மற்றும் தொண்டை மண்டலம் ஆகிய இடங்களில் உள்ள சிவன் கோயில்களில் வழிபட்டார். அவருக்கு மீண்டும் சேரநாட்டிற்குச் செல்ல வேண்டும் என்ற எண்ணம் எழவே, அங்குள்ள பல கோவில்களுக்குச் சென்று வழிபட்டு இறுதியாக திருவஞ்சைக்களம் சென்று, இப்பூவுலக வாழ்வினை அகற்ற வேண்டி ‘தலைக்குத் தலை மாலை’ என்னும் பதிகம் பாடினார். அதைக் கேட்ட இறைவன் அவரை அழைத்து வரும்படி, சிவ கணங்களை அனுப்பினார். அவர்களும் சுந்தரரை ஒரு வெள்ளை யானையில் அழைத்துச் சென்றனர். அப்போது சுந்தரர், தனது உயிர் நண்பரான சேர மன்னனை நினைத்தார். உடனே, சேர மன்னன் குதிரை ஒன்றில் அங்கு வந்து சுந்தரரை மூன்று முறை வலம் வந்து, அவருக்கு முன்பாக இறைவனிருப்பிடம் சென்றடைந்தார்.
சிறப்புகள்
கேரள பாணியில் இக்கோயில் அமைந்துள்ளது. கேரள முறையைப் பின்பற்றி இங்கும் வெடிவெடித்து பிரார்த்தனை செய்யும் வழக்கம் உள்ளது. வீதியில் நடுவில் உள்ள பெரிய மேடை யானை வந்த மேடை எனப்படுகிறது. கயிலாயத்திலிருந்து வெள்ளை யானை இங்கு வந்து சுந்தரரை கைலாசத்திற்கு அழைத்துச்சென்ற பெருமையுடையது.
விழாக்கள், வழிபாட்டு நேரம்
மாசி மாதம் மகா சிவராத்திரியும், அமாவாசையில் ஆறாட்டும் சிறப்பாகக் கொண்டாடப்படுகிறது. சுந்தரர் கயிலாசம் சென்ற ஆடி சுவாதி நாளன்று ஆண்டுதோறும் சுந்தரருக்கும், சேரமானுக்கும் அபிஷேகம் செய்து விழா கொண்டாடப்படுகிறது. இந்த ஒரு நாள் மட்டும் தமிழ்நாட்டு முறைப்படி ஆகம பூசை செய்யப்படுகிறது. இக்கோயில் காலை 5.00 முதல் 11.00 வரையிலும், மாலை 5.00 முதல் இரவு 8.00 வரையிலும் வழிபாட்டிற்காகத் திறந்திருக்கும்.
படத்தொகுப்பு
பகுப்பு:திருச்சூர் மாவட்டத்திலுள்ள இந்துக் கோயில்கள் பகுப்பு:தேவாரம் பாடல் பெற்ற சிவன் கோயில்கள்
தமிழர் மீன்பிடிப்புத் தொழில்நுட்பம்
இந்தியாவிலும், இலங்கையிலும் தமிழர் நிலப்பரப்புக்கள் கடற்கரைகளை அண்டியவை. அதனால் இயல்பாக தமிழர்களில் ஒரு பெரும் பகுதியினர் மீன்பிடிப்புத் தொழில்களில் ஈடுபட்டுள்ளனர். இவர்கள் நெடுங்காலமாக உள்ளூரில் விருத்தி செய்யப்பட்ட பல்வேறு தொழில்நுட்பங்களைப் பயன்படுத்தி வந்துள்ளார்கள். இத்தகைய மரபுத் தொழில்நுட்பங்களையும், தமிழர்கள் அண்மைக்காலமாக பின்பற்றும் புத்தாக்கம் செய்யும் தொழில்நுட்பங்களையும் தமிழர் மீன்பிடிப்புத் தொழில்நுட்பங்கள் (இலங்கை வழக்கு: தமிழர் மீன்பிடிப்புத் தொழிநுட்பம்) எனலாம்.
கடந்த சில பத்தாண்டுகளாக அறிமுகப்படுத்தப்பட்ட சில தொழில்நுட்பங்கள் அதிக உற்பத்தியைத் தந்தாலும் அவை கடல் உயிரினங்களுக்கும், சூழலுக்கும், மீன்பிடித் தொழிலுக்கும் பாதகமாக அமைந்துள்ளன. அந்த வகையில் மரபுத் தொழில்நுட்பங்களும், பேண்தகு புதிய தொழில்நுட்பங்களும் முக்கியம் பெறுகின்றன.
வெளி இணைப்புகள்
பகுப்பு:தமிழர் மீன்பிடிப்புத் தொழில்நுட்பம்
ஏனாதவாடி ஊராட்சி
ஏனாதவாடி ஊராட்சி (Enthavadi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள செய்யாறு வட்டாரத்தில் அமைந்துள்ளது. இந்த ஊராட்சி, செய்யாறு சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1707 ஆகும். இவர்களில் பெண்கள் 835 பேரும் ஆண்கள் 872 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அலைவுகாட்டி
அலைவுகாட்டி (oscilloscope) என்பது இலத்திரனியல் பரிசோதனைக் கருவி. இது குறிப்பலையின் பண்புகளைக் காட்டவல்லது. பொதுவாக இருபரிமாண வரைபடமாக இது குறிப்பலையைக் காட்டும். இதிலிருந்து குறிப்பலையின் அலைவெண், வீச்சு, தறுவாய், வடிவம் போன்ற தகவலை அறியலாம்.
எந்தவொரு அலைவுகாட்டியும் குறிப்பிட்ட அலைவெண் எல்லையைக்குள்ளேயே இயங்கும்.
மேற்கோள்கள்
பகுப்பு:இலத்திரனிய பரிசோதனைக் கருவிகள் பகுப்பு:செருமானியக் கண்டுபிடிப்புகள் பகுப்பு:ஆய்வுக்கூடக் கருவிகள்
வண்டாவிளை சிவன் கோயில்
வண்டாவிளை சிவன் கோயில் தமிழ்நாட்டில் கன்னியாகுமரி மாவட்டம், வண்டாவிளை என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வானுயிரியல்
thumb|right|upright=1.20|[[Nucleic acids may not be the only biomolecules in the Universe capable of coding for life processes. ]]
வேற்றுலக வாழ்வைப்பற்றிக் கற்றலே வான் உயிரியல் எனப்படும். வேற்றுலகில் வாழ்வதற்கு திரவ நீர், சிறந்த வெப்பநிலை, ஒக்சிசன்வாயு போன்றவை அவசியமாகும். ஞாயிற்றுத் தொகுதியில் வாழ்வதற்கு ஏற்ற இடங்களாக புவியைத்தவிர ஐரோப்பா மற்றும் கனிமிடு போன்ற வியாழனின் துணைக்கோள்களும், டைட்டன் மற்றும் இன்செலடசு போன்ற சனியின் துணைக்கோள்களும் ஆகும். இவை திரவ நீரைக் கொண்டிருக்கக் கூடும். உயிர் வாழ்வதற்குத் தேவையான ஏற்ற தட்பவெட்ப மாற்றங்களையும் இவை கொண்டிருக்கக் கூடும். வான் உயிரியலாளர்கள் இவ்விடங்களின் மேற்பரப்புக்குக் கீழ்த் திரவ நீர்ச் சமுத்திரம் இருக்கக்கூடும் எனத் தேரிவிக்கின்றனர்.
உசாத்துணை
பகுப்பு:வானியல் துணைப் பிரிவுகள் பகுப்பு:உயிரியல் பிரிவுகள்
எல்லைபுடையாம்பட்டி வேடியப்பன் சுவாமி கோயில்
எல்லைபுடையாம்பட்டி வேடியப்பன் சுவாமி கோயில் தமிழ்நாட்டில் தர்மபுரி மாவட்டம், எல்லைபுடையாம்பட்டி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அக்ரிகோலா
அக்ரிகோலா (AGRICultural OnLine Access) என்பது அமெரிக்காவின் வேளாண்மைத் துறையின் தேசிய வேளாண் நூலகத்தால் உருவாக்கப்பட்டுப் பராமரிக்கப்படும் ஒரு நிகழ்நிலை தரவுத்தளமாகும்.
இந்த தரவுத்தளம் அமெரிக்காவின் தேசிய வேளாண் நூலகத்தின் சேகரிப்புக்கான அட்டவணை மற்றும் குறியீடாகச் செயல்படுகிறது. இது விவசாயம் மற்றும் அதனுடன் தொடர்புடைய துறைகள் பற்றிய தகவல்களைப் பொதுமக்களுக்கு வழங்குகிறது.
வாய்ப்பு
"விலங்கு மற்றும் கால்நடை அறிவியல், பூச்சியியல், தாவர அறிவியல், வனவியல், மீன் வளர்ப்பு மற்றும் மீன்வளம், விவசாயம் மற்றும் விவசாய முறைகள், விவசாய பொருளாதாரம், விரிவாக்கம் மற்றும் கல்வி, உணவு மற்றும் மனித ஊட்டச்சத்து, மற்றும் பூமி மற்றும் சுற்றுச்சூழல் அறிவியல்" ஆகிய துறைகளில் வெளியிடப்படும் ஆய்வுச்சுருக்கங்களின் ஆய்வுச்சுருக்க அட்டவணையினை செயல்படுத்துகிறது. தேசிய வேளாண் நூலக சொற்களஞ்சியம் மற்றும் சொற்களஞ்சியம் ஆகியவற்றின் சொற்களைப் பயன்படுத்தி இவை பொருட்கள் குறியிடப்படுகின்றன.
பப்ஆக்
இதனுடன், தொடர்புடைய தரவுத்தளம், பப்ஆக், 2015இல் வெளியிடப்பட்டது. மேலும் யுஎஸ்டிஏ விஞ்ஞானிகளிடமிருந்து முழு உரை வெளியீடுகளிலும், சில பத்திரிகை ஆய்வுவெளியிடுகளிலும் கவனம் செலுத்துகிறது. விவசாயிகள், விஞ்ஞானிகள், அறிஞர்கள், மாணவர்கள் மற்றும் பொது மக்கள் உட்படப் பரந்த அளவிலான பயனர்களுக்காக பப்ஆக் வடிவமைக்கப்பட்டுள்ளது.
அக்ரிகோலாவிற்கும் பப்அக்கும் இடையிலான வேறுபாடுகள் பின்வருமாறு:
வெளி இணைப்புகள்
பகுப்பு:தரவுத்தளங்கள்
இயன் தாம்சன்
இயன் தாம்சன் (Ian Thomson , பிறப்பு: சனவரி 23 1929), இங்கிலாந்து அணியின் துடுப்பாட்டக்காரர் ஆவார். இவர் ஐந்து தேர்வுத் துடுப்பாட்டப் போட்டிகளிலும், 425 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 -65 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
செங்கிஸ் கானின் வழித்தோன்றல்கள்
செங்கிஸ் கானின் வழித்தோன்றல்கள் (The Successors of Genghis Khan) என்பது ஒரு வரலாற்று நூல் ஆகும். இதை ரசீத்தல்தீன் அமாதானி என்பவர் பாரசீக மொழியில் எழுதிய ஜமி அல் தவரிக் என்ற நூலில் இருந்து யோவான் ஆன்ட்ரூ பாய்ல் என்ற ஆங்கிலேயர் 1971ஆம் ஆண்டு ஆங்கிலத்திற்கு மொழிபெயர்த்தார். இந்நூல் துருக்கிய மற்றும் மங்கோலியப் பழங்குடிகள், செங்கிஸ் கான் மற்றும் அவரது முன்னோர்கள், செங்கிஸ் கானின் வழித்தோன்றல்கள், மற்றும் இறுதியாக பாரசீகத்தின் ஈல்கான்கள் ஆகியோரைப் பற்றிக் குறிப்பிடுகிறது. அக்காலத்தில் வாழ்ந்தவர்கள் மற்றும் அக்கால நூல்கள் ஆகியவற்றை அடிப்படையாகக் கொண்டு இது எழுதப்பட்டது. எனினும் இதை எழுதப் பயன்பட்ட அக்கால நூல்கள் தற்போது அழிந்துவிட்டன. இந்நூல் எட்டு பகுதிகளைக் கொண்டுள்ளது.
உசாத்துணை
பகுப்பு:செங்கிஸ் கான் குறித்த நூல்கள்
கால்பந்து விளையாட்டு
கால்பந்து  என்பது :
பகுப்பு:விளையாட்டுகள்
தொலைபேசிப் பாவனை அடிப்படையில் நாடுகளின் பட்டியல்
இது ஒரு தொலைபேசிப் பாவனை அடிப்படையில் நாடுகளின் பட்டியல் ஆகும். இதன் தரவுகள் த வேர்ல்டு ஃபக்ட்புக் மூலத்தை அடிப்படையாகக் கொண்டது.
வெளி இணைப்புகள்
பகுப்பு:நாடுகள் தொடர்பான பட்டியல்கள்
கோத்திக்கு மெட்டல்
கோதிக்கு மெட்டல் என்பது ஒரு வகையான மெட்டல் இசை ஆகும். இதன் பிரிவுகள் ஆவன:
சங்கரன்குடியிருப்பு
சங்கரன் குடியிருப்பு என்னும் சிற்றூர் தமிழ்நாட்டின் தூத்துக்குடி மாவட்டத்தில் சாத்தன்குளம் அருகில் உள்ளது. நாகர்கோவிலில் இருந்து திருச்செந்தூர் செல்லும் வழியில் இந்த கிராமத்தின் பேருந்து நிலையம் உள்ளது. இங்கு ஒரு மாதாவின் ஆலயமும் முனீஸ்வரரின் கோயிலும் அருகருகே ஊரின் காவல் தெய்வங்களாக எல்லையிலே நிறுவப் பட்டுள்ளன.
இங்கு வாழும் மக்களின் முதன்மைத் தொழில்கள் பனை மரம் ஏறுதலும், பீடி சுற்றுதலும், விவசாயமும் ஆகும்.
தவறிய நாடு
ஒரு நாடு நல்ல முறையில் தனது ஆட்சிப்பகுதிகளில் கட்டுபாட்டை நெறிப்படுத்த முடியாமல், மக்களுக்கு தகுந்த சேவைகளை வழங்க மூடியாமல், மனித உரிமைகளைப் பேண முடியாமல், வெளி நாடுகளுடன் ஊடாட முடியாமல் போனால் அதை தவறிய நாடு என்பர். ஊழல், குற்றச் செயல்கள் இந்த நாடுகளில் பெருகி காணப்படும். சட்டம், காவல், நிர்வாகம் போன்ற துறைகளூம் திறம்பட செயல்படா. மேலும், ஒரு நாடு தவறிவிட்டது என அறிவிப்பது, பொதுவாகச் சர்ச்சைக்கு உரியதாகும். இது குறிப்பிடத்தக்க பிரதேச அரசியல் விளைவுகளையும் ஏற்படுத்தக்கூடும்.
வரைவிலக்கணம்
மக்ஸ் வெபர் என்பவரின் கருத்துப்படி, தனது எல்லைகளுக்குள் முறைவழியான (legitimacy) நேரடிப் பலத்தைப் பயன்படுத்துவதற்கான தனியுரிமையைத் தக்கவைத்திருக்கும் நாடு வெற்றிபெற்றது எனலாம். பகுதித் தலைவர்கள், தீவிரவாதிகள், பயங்கரவாதம் போன்றவற்றால் இவ்வாறான ஒரு நிலை இல்லாது இருக்குமாயின் அந் நாடு ஒரு நிச்சயமற்ற நிலைக்குத் தள்ளப்பட்டுத் தவறிய நாடு ஆகிறது. ஒரு அரசு, "பலத்தைப் பயன்படுத்துவதற்கான முறைவழித் தனியுரிமையை" தக்கவைத்துள்ளதா என்பதைத் தீர்மானிப்பது கடினமாக இருப்பதால், ஒரு நாடு தவறிவிட்டது என்பதைத் துல்லியமாகக் கூறுவதற்கான நிலை தெளிவானதாக இல்லை. இப் பிரச்சினை முறைவழி என்றால் என்ன என்பது குறித்ததும் ஆகும். முறைவழி என்று குறிப்பிடும்போது வெபர் எதனைக் கருதினார் என்பதைப் புரிந்துகொண்டால் இது குறித்த பிரச்சினையைத் தீர்க்கலாம். நேரடிப் பலத்தைப் பயன்படுத்துவதற்கான வளங்களை அரசு மட்டுமே கொண்டிருக்கும் என்பது அவரது தெளிவான விளக்கம். இதன்படி, தனியுரிமையைப் பெற்றுக்கொள்வதற்கு ஒரு நாட்டுக்கு முறைவழியுரிமை தேவயில்லை, ஆனால் அத் தனியுரிமையைப் பயன்படுத்த விரும்பினால் அதற்கு முறைவழியுரிமை தேவைப்படும். உயர்ந்த குற்ற வீதம், அளவு கடந்த அரசியல் ஊழல்கள், விரிவான முறைசாராச் சந்தை, வலுவற்ற நீதித்துறை, அரசியலில் படைத்துறைத் தலையீடு, மரபுவழித் தலைமைகள் தம் பகுதிகளில் அரசிலும் கூடிய செல்வாக்கைச் செலுத்தக்கூடிய பண்பாட்டு நிலை போன்ற பல பிற காரணிகளினால், அரசு சட்டத்தைப் பாதுகாப்பதில் தனது பலத்தைச் சீராகப் பயன்படுத்த முடியாமல் வலுவிழந்திருக்கும் நிலையில் இருக்கும் நாட்டையும் தவறிய நாடு எனலாம்.
தவறிய நாடுகள் சுட்டெண்
[[Image:Failed-states-index-loop.gif|thumb|right|350px|Failed States according to Foreign Policy, 2005-2007
]]
காசாமலை
காசாமலை (Khajamalai) அல்லது காஜாமலை என்பது இந்தியாவின் தமிழ்நாடு, திருச்சிராப்பள்ளி நகரில் உள்ள ஒரு புறநகர்ப் பகுதியாகும். காசாமலை இதன் மையப் பகுதியில் அமைந்துள்ள பாறை அல்லது மலைக் குன்றிலிருந்து இதன் பெயரைப் பெற்றது. முசுலீம் சூபி குவாஜா சையத் அகமது ஷா ஆலியா இங்கு அடக்கம் செய்யப்பட்டார். இந்த மலைப்பகுதி ஆங்கிலேயர் ஆட்சியின் போது பகிர் தோப்பு என்று அழைக்கப்பட்டது.
தவறிய நாடு
தவறிய நாடுகள் சுட்டெண்
அமெரிக்காவின் சிந்தனையாளர் குழுவொன்றான அமைதிக்கான நிதியம் என்பதும், ஃபாரின் பாலிசி (Foreign Policy) என்னும் சஞ்சிகை வெளியீட்டாளரும் இணைந்து, 2005 ஆம் ஆண்டிலிருந்து ஒவ்வொரு ஆண்டும், தவறிய நாடுகள் சுட்டெண் பட்டியலை வெளியிட்டு வருகின்றனர். இதன் கீழ், ஐக்கிய நாடுகள் அவையில் உறுப்புரிமை கொண்ட இறைமையுள்ள நாடுகள் மட்டுமே மதிப்பீடு செய்யப்படுகின்றன. பல ஆட்சிப்பகுதிகள், அவற்றின் அரசியல் நிலையும், ஐநா உறுப்புரிமையும் அனைத்துலகச் சட்டங்களின் மூலம் உறுதி செய்யப்படும் வரை, இப் பட்டியலில் சேர்க்கப்படாமல் உள்ளன. தாய்வான், பாலஸ்தீனப் பகுதிகள், வடக்கு சைப்பிரஸ், கொசோவோ, மேற்கு சகாரா என்பன இத்தகையவை ஆகும்.
காசாமலை
பாரதிதாசன் பல்கலைக்கழகத்தின் தொலைதூரக் கல்வி மையம் இந்தப் பகுதியில் அமைந்துள்ளது. அண்ணா விளையாட்டு அரங்கம், பெரியார் அரசு கலை அறிவியல் கல்லூரி மற்றும் சட்டக்கல்லூரியும் இப்பகுதியில் அமைந்துள்ளன.
மேற்கோள்கள்
பகுப்பு:திருச்சிராப்பள்ளி மாவட்டம்
தவறிய நாடு
தவறிய நாடுகள் சுட்டெண் அடிப்படையில் நாடுகளின் பட்டியல்
பாக்க: தவறிய நாடுகள் சுட்டெண் அடிப்படையில் நாடுகளின் பட்டியல் (குறிப்பு இது 2007 க்கான தரவுகள்)
பகுப்பு:பன்னாட்டுத் தொடர்புகள் பகுப்பு:மனித உரிமை அளவீடுகள்
சென்னை விமானநிலைய மேம்பாலம்
சென்னை விமானநிலைய மேம்பாலம் (Chennai Airport Flyover) சென்னை நகரில் இருக்கும் சென்னை பன்னாட்டு விமான நிலையத்திற்கு முன்பாக சுமார்1.6 கி.மீ நீளமுள்ளதாக காணப்படுகிறது.. தாம்பரத்திலிருந்து கத்திப்பாரா சந்திப்புக்கு அருகிலுள்ள ஆலந்தூருக்கு வரும் வாகனங்கள் செல்வதற்கான ஒருவழிப் பாதையாக இம்மேம்பாலம் திகழ்கிறது. 1.6 கிலோமீட்டர் நீளத்திற்கும் மூன்று வரைபாதை வசதியை கொண்டுள்ளது. இந்திய தேசிய நெடுஞ்சாலை ஆணையம் 970 மில்லியன் ரூபாய் செலவில் இம்மேம்பாலத்தைக் கட்டியுள்ளது. 2008 ஆம் ஆண்டு அக்டோபர் மாதம் 19 ஆம் நாள் அப்போதைய தமிழக முதல்வர் மு.கருணாநிதியால் இம்மேம்பாலம் போக்குவரத்திற்காகத் திறக்கப்பட்டது.
தரைத்தளம் மற்றும் மேம்பாலம் முதலியவற்றை இணைக்கும் வகையில் நகரும் படிக்கட்டுகள், மின் ஏணிகள் போன்ற அதிநவீன வசதிகளை ஏற்படுத்த போக்குவரத்து ஆணையம் திட்டமிட்டு, அதற்கான நடவடிக்கைகளையும் தொடங்கியுள்ளது.
இட்டெர்பியம்(III) அயோடைடு
இட்டெர்பியம்(III) அயோடைடு (Ytterbium(III) iodide) YbI3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
தயாரிப்பு
30 வளிமண்டல அழுத்தத்தில் 500 பாகை செல்சியசு வெப்பநிலையில் உலோக இட்டெர்பியத்தை  அயோடினுடன் சேர்த்து வினைபுரியச் செய்வதன் மூலம் இட்டெர்பியம்(III) அயோடைடு தயாரிக்கலாம்:
கரைசலில் இருந்து படிகப்படுத்தப்பட்ட இட்டெர்பியம்(III) அயோடைடு நீரேற்றை அமோனியம் அயோடைடுடன் சேர்த்து சூடுபடுத்தி இதன் நீரற்ற வடிவத்தைப் பெறலாம்:
வினைகள்
இட்டெர்பியம்(III) அயோடைடு சூடுபடுத்தப்பட்டால் சிதைவடைந்து இட்டெர்பியம்(II) அயோடைடு கிடைக்கும்.:
ஆங்கிலத்தில் மிக நீண்ட சொல்
ஆங்கிலத்தில் மிக நீண்ட சொல் என்பதை அடையாளம் காண்பதானது ஆங்கிலத்தில் ஒரு சொல் எவ்வாறு அமைகின்றது என்பதை வரையறை செய்வதில் தங்கியுள்ளது. அத்தோடு உள்ளக கண்டுபிடிப்புக்களின்றி ஆங்கில மொழியின் மூலத்திலிருந்து இயற்கையாகவே பெறப்பட்டிருக்க வேண்டும். ஆங்கிலம் புதுப் படைப்பு, அமைப்பு ஆகியவற்றால் புதிய சொற்களை அனுமதிப்பது இடங்களின் பெயர்கள், தொழில் நுட்ப பதங்கள் பலவந்தமாக நீண்டு காணப்பட வாய்ப்புள்ளது. நீளமானது எழுத்திலக்கணம், எழுதப்படும் அரிச்சுவடி எண்ணிக்கை அல்லது குறைவான ஒலியியல், ஒலியன்கள் எண்ணிக்கை ஆகியனவற்றால் விளங்கிக் கொள்ளப்படும்.
உசாத்துணை
பகுப்பு:ஆங்கிலம்
சனவரி 24
வெளி இணைப்புகள்
பகுப்பு:சனவரி பகுப்பு:ஆண்டின் நாட்கள்
ஒனோ நோ கோமாச்சி
ஒனோ நோ கோமாச்சி, (Ono no Komachi, யப்பானியம்:小野 小町 பொது 825 – 900) யப்பானிய நாட்டின் பெண் வாகா கவி ஆவார். ஃகயன் காலகட்டத்தை சேர்ந்த இவர், ரொக்காசென் எனப்படும் ஆறு முக்கிய வாகா கவிகளில் ஒருவர். மேலும் பிசிவாரா நோ கின்டோ என்ற பிரபல யப்பானிய கவியால் முப்பத்தி ஆறு கவிதை தெய்வங்களில் ஒருவராக குறிக்கப்படுகின்றார். இவர் தனது நிகரற்ற அழகின் காரனமாகவும் கவனம் பெற்றவர். இன்றைக்கும் யப்பானில், அழகிய பெண்களை குறிக்க கோமாச்சி என்ற பதமே பயன்படுத்தப் படுகின்றது.
வாழ்க்கை வரலாறு
கோமாச்சியின் பிறப்பு மற்றும் வாழ்க்கை பற்றிய குறிப்புகள் அதிகம் காணக் கிடைப்பதில்லை. நாட்டார் பாடல்கள் இவர் அகிடா நிலப்பரப்பை சேர்ந்தவர் என்றும் அரண்மனை சேவகி எனவும் குறிக்கின்றன. இவரின் கால கட்டத்தை நோக்கும்போது, இவர் பேரரசர் நிமாயோவின் ஆட்சிக் காலத்தில் வாழ்ந்திருக்கலாம் என நம்பப்படுகின்றது. இன்னும் சில கதைகள் இவர் காதலை பற்றி குறிப்பிடுகின்றன. இவற்றில் பிரபலமானது, கோமாச்சிக்கும் ஃபுககுசா நோ சோசோ என்ற முக்கிய அரச பிரதிநிதிக்குமான காதல் கதை ஆகும். இதன்படி தன்னை காதலிக்கும் ஃபுககுசாவிடம், தொடர்ந்து 100 இரவுகளை தன்னுடன் கழித்தால் தானும் அவரை காதலிப்பதாக கோமாச்சி கூறுகின்றார். அதன்படியே 99 இரவுகளை அவருடன் கழிக்கும் ஃபுககுசா 100வது நாள் இரவில் அவரை சந்திக்கும் முன்னரே மரணமடைந்துவிடுகிறார். இன்னும் சில கதைகள், 100வது நாளில் ஃபுககுசாவின் தந்தை இறந்து விடுவதால்தான் அவரால் கோமாச்சியை சந்திக்க முடியவில்லை என்கின்றன.
இவரை பற்றிய கதைகள் அனைத்தும், இவரின் முதுமையை பற்றியும் வர்ணிக்கின்றன. முழுமையாக தனது இளமையையும் அழகையும் இழந்த கோமாச்சி, தனது காதலர்களால் கைவிடப்பட்ட நிலைமையில் தெருவில் பிச்சை எடுத்து பிழைத்ததாக இவை கூறுகின்றன.
கவிதைகள்
கோமாச்சியின் கவிதைகள் வாகா எனப்படும் யப்பானிய கவிதை மரபை சேர்ந்தவை. காதலின் ஏக்கம், தனிமை, பிரிவு, காமம் ஆகியவை கோமாச்சியின் வாகாவில் அதிக இடம் பிடித்தன. பேரரசர் உதாவினால் தொகுக்கப்பட்ட கோகின் வகாசு எனப்படும், சிறந்த வாகா கவிதைகளின் தொகுப்பில் இவரது கவிதைகள் இடம்பெற்றன. இவ்வாகா தொகுப்பில் இடம்பெற்ற ஒரே பெண்கவியின் கவிதைகள் கோமாச்சியினுடையவை என்பது குறிப்பிடத்தக்கது.
அங்கீகாரம்
கோமாச்சியின் கதைகளில் சில, பிற்கால யப்பானிய இலக்கியங்களில் குறிப்பிடப்படுகின்றன. நோ எனப்படும் யப்பானிய பாரம்பரிய நாட்டியக் கலையின் ஐந்து நாடகங்கள் கோமாச்சியின் வரலாற்றை இயம்புகின்றன. மேலும் ஒகுரு கியாகுனின் இசூ (நூறு கவிகளின் நூறு கவிதைகள்) என்ற வாகா தொகுப்பிலும் இவரது கவிதைகள் இடம் பிடித்துள்ளன.
இவரின் புகழ் பாடும் வகையில், இவரது பிறப்பிடமாக கருதப்படும் அகிடா பிரதேசத்து தொடருந்து சேவைக்கு இவரின் பெயர் வைக்கப்படுள்ளது. மேலும் இந்த பகுதியில் அதிகம் விளையும் ஒருவகை அரிசிக்கும் இவரின் பெயர் (அகிடோ கோமாச்சி) வைக்கப்பட்டுள்ளது.
புனிதர்களின் மன்றாட்டுமாலை
புனிதர்களின் மன்றாட்டுமாலை (Litany of the Saints; Litaniæ Sanctorum) என்பது கத்தோலிக்க திருச்சபை, மரபுவழி திருச்சபை, லூதரனியம், மற்றும் சில ஆங்கிலிக்க திருச்சபைகள் ஆகியவற்றில் பயன்படுத்தப்படும் ஒருவகை மன்றாட்டாகும். இது தூய கன்னி மரியா, இறை தூதர்கள், மறைசாட்சியர் மற்றும் பிற புனிதர்களின் பரிந்துரையினை வேண்டுவதாக அமைந்துள்ளது. இது திருப்பலியில் பாஸ்கா திருவிழிப்பு, புனிதர் அனைவர் பெருவிழா மற்றும் திருப்பட்டங்கள் அளிக்கப்படும் திருவழிபாட்டில் பயன்படுத்தப்படுகின்றது. இச்செபத்தின் அதிகாரப்பூர்வ வடிவம் திருச்சடங்கு புத்தகத்தில் உள்ளது. இதுவே திருமுழுக்கு போன்ற திருவருட்சாதனங்களில் பயன்படுத்தப்படும்.
ஆண்டவரே எங்களுக்கு இரங்கும் கிறிஸ்து ஆண்டவரே எங்கள் மீது இரக்கமாயிரும் கிறிஸ்து எங்களுக்கு இரங்கும் கடவுள் பரலோக பிதா எங்கள் மீது இரங்கும் கடவுளின் குமாரன் உலக மீட்பர் எங்கள் மீது இரக்கமாயிருங்கள் பரிசுத்த ஆவியானவர் எங்கள் மீது இரக்கமாயிருங்கள் பரிசுத்த திரித்துவம் ஒரே கடவுள் எங்களுக்கு இரங்கும் எங்களுக்கு
அனைத்து புனித தூதர்களே, தேவதூதர்களே, எங்களுக்காக வேண்டிக்கொள்ளுங்கள், ஆசீர்வதிக்கப்பட்ட ஆவிகளின் அனைத்து புனித பாடகர்களும், எங்களுக்காக வேண்டிக்கொள்ளுங்கள்
புனித ஜான் பாப்டிஸ்ட், எங்களுக்காக வேண்டிக்கொள்ளும் புனித ஜோசப், எங்களுக்காக வேண்டிக்கொள்ளும்
அனைத்து புனித தேசபக்தர்கள் மற்றும் தீர்க்கதரிசிகள்.
புனித பேதுருவே, எங்களுக்காக வேண்டிக்கொள்ளும் செயிண்ட் பவுல், எங்களுக்காக வேண்டிக்கொள்ளும் செயிண்ட் ஆண்ட்ரூ, எங்களுக்காக வேண்டிக்கொள்ளும் செயிண்ட் ஜான், எங்களுக்காக செயிண்ட் தாமஸ், எங்களுக்காக ஜெபியுங்கள், செயிண்ட் ஜேம்ஸ், எங்களுக்காக செயிண்ட் பிலிப், எங்களுக்காக ஜெபியுங்கள் செயிண்ட் பர்தோலோமேவ், எங்களுக்காக ஜெபியுங்கள் புனித மத்தேயு. எங்களுக்காக செயிண்ட் சைமன், எங்களுக்காக ஜெபியுங்கள், புனித ததேயுஸ், எங்களுக்காக செயிண்ட் மத்தியாஸ், எங்களுக்காக ஜெபியுங்கள், புனித பர்னபாஸ், எங்களுக்காக செயிண்ட் லூக்கா, எங்களுக்காக செயிண்ட் மார்க், எங்களுக்காக வேண்டிக்கொள்ளும்
அனைத்து பரிசுத்த அப்போஸ்தலர்களும் சுவிசேஷகர்களும் கர்த்தருடைய பரிசுத்த சீடர்கள் அனைவரும் பரிசுத்த அப்பாவிகள்
- எங்களுக்கு அனுகூலத்தைக் காட்டுங்கள், ஆண்டவரே, நாங்கள் சொல்வதைக் கேளுங்கள். -அனைத்து தீமையின், -அனைத்து பாவத்தின், -உன் கோபத்தின், -திடீர் மற்றும் எதிர்பாராத மரணம், -பிசாசின் சூழ்ச்சிகள், -கோபம், வெறுப்பு மற்றும் அனைத்து கெட்ட எண்ணங்கள், -விபச்சார ஆவி, - மின்னல் மற்றும் புயல்கள், -பூகம்பங்களின் கசை, -பிளேக், பஞ்சம் மற்றும் போர், -நித்திய மரணம், -உங்கள் புனித அவதாரத்தின் மர்மம், -உங்கள் வருகையால், -உங்கள் பிறப்பு மூலம், -உங்கள் ஞானஸ்நானம் மற்றும் புனித விரதத்திற்காக, -உங்கள் சிலுவை மற்றும் உங்கள் பேரார்வம், -உங்கள் மரணம் மற்றும் அடக்கம், -உங்கள் பரிசுத்த உயிர்த்தெழுதல், -உங்கள் போற்றத்தக்க உயர்வுக்காக, -பரிசுத்த ஆவியின் வருகைக்காக, எங்கள் ஆறுதல், -அழிவுநாளில்,
எங்களை விடுவிக்கவும், ஆண்டவரே. - எங்கள் நன்மை செய்பவர்கள் அனைவருக்கும் நித்திய பொருட்களின் வெகுமதியை வழங்குகிறீர்கள், - எங்கள் ஆன்மாக்களை, எங்கள் சகோதரர்கள், உறவினர்கள் மற்றும் பயனாளிகளின் ஆன்மாக்களை நித்திய தண்டனையிலிருந்து விடுவிப்பதற்காக - பூமியின் பயிர்களை எங்களுக்கு வழங்கவும் பாதுகாக்கவும் நீங்கள் விரும்புகிறீர்கள். மறைந்த அனைத்து விசுவாசிகளுக்கும் நித்திய இளைப்பாறுதலை வழங்குவதற்கு நீங்கள் தியானம் செய்வீர் - தேவனுடைய குமாரனே, எங்களுக்குச் செவிசாய்க்க நீங்கள் விரும்புவீர்கள். - உலகத்தின் பாவங்களைப் போக்கும் தேவ ஆட்டுக்குட்டி, எங்களை மன்னியும், ஆண்டவரே. - உலகத்தின் பாவங்களைப் போக்கும் கடவுளின் ஆட்டுக்குட்டி, ஆண்டவரே, எங்களைக் கேளுங்கள். கடவுளின் ஆட்டுக்குட்டியே, உலகத்தின் பாவங்களை நீக்கி, எங்கள் மீது இரங்கும். -கிறிஸ்துவே, எங்களைக் கேளுங்கள், -கிறிஸ்துவே, எங்களைக் கேளுங்கள், -கிறிஸ்துவே, எங்களுக்கு இரங்கும், -ஆண்டவரே, எங்களுக்கு இரங்கும், - நீங்கள் எங்களுக்குக் கொடுக்கவும், பூமியின் பயிர்களைப் பாதுகாக்கவும், - இறந்த விசுவாசிகள் அனைவருக்கும் நித்திய இளைப்பாறுதலை வழங்கவும், - கடவுளின் மகனே, எங்களுக்குச் செவிசாய்க்க நீங்கள் விரும்புகிறீர்கள். - உலகத்தின் பாவங்களைப் போக்கும் தேவ ஆட்டுக்குட்டி, எங்களை மன்னியும், ஆண்டவரே. - உலகத்தின் பாவங்களைப் போக்கும் கடவுளின் ஆட்டுக்குட்டி, ஆண்டவரே, எங்களைக் கேளுங்கள். கடவுளின் ஆட்டுக்குட்டியே, உலகத்தின் பாவங்களை நீக்கி, எங்கள் மீது இரங்கும். -கிறிஸ்துவே, எங்களைக் கேளுங்கள், -கிறிஸ்துவே, எங்களைக் கேளுங்கள், -கிறிஸ்துவே, எங்களுக்கு இரங்கும், -ஆண்டவரே, எங்களுக்கு இரங்கும், - நீங்கள் எங்களுக்குக் கொடுக்கவும், பூமியின் பயிர்களைப் பாதுகாக்கவும், - இறந்த விசுவாசிகள் அனைவருக்கும் நித்திய இளைப்பாறுதலை வழங்கவும், - கடவுளின் மகனே, எங்களுக்குச் செவிசாய்க்க நீங்கள் விரும்புகிறீர்கள். - உலகத்தின் பாவங்களைப் போக்கும் தேவ ஆட்டுக்குட்டி, எங்களை மன்னியும், ஆண்டவரே. - உலகத்தின் பாவங்களைப் போக்கும் கடவுளின் ஆட்டுக்குட்டி, ஆண்டவரே, எங்களைக் கேளுங்கள். கடவுளின் ஆட்டுக்குட்டியே, உலகத்தின் பாவங்களை நீக்கி, எங்கள் மீது இரங்கும். -கிறிஸ்துவே, எங்களைக் கேளுங்கள், -கிறிஸ்துவே, எங்களைக் கேளுங்கள், -கிறிஸ்துவே, எங்களுக்கு இரங்கும், -ஆண்டவரே, எங்களுக்கு இரங்கும்
மேற்கோள்கள்
பகுப்பு:கிறித்தவ இறைவேண்டல்கள் பகுப்பு:திருப்பலி (வழிபாடு)
கரைவலை மீன்பிடிப்பு
கரையில் நின்று விரிக்கப்பட்ட வலையை இழுத்து மீன் பிடிக்கும் முறை கரைவலை மீன்பிடிப்பு ஆகும். தென்னிலங்கையில் இது பெருவலை எனப்படுகிறது. இந்த முறை இலங்கையிலும், தமிழகத்திலும் பயன்படுத்தப்படும் ஒரு மரபு நுணுக்கம் ஆகும். தமிழகத்தில் இயந்திரத்தில் பொருத்தப்பட்ட வலைகளைக் கொண்ட இழுவையும் தற்போது நடைபெறுகிறது. ஈழப் போராட்டத்தின் தோல்விக்குப் பின்பு முல்லைத்தீவில் தமிழர்களின் கரைவலை உரிமை மறுக்கப்பட்டு, சிங்களவர்களுக்கு வழங்கப்பட்டுள்ளதாக தமிழ் மீனவர்கள் குற்றச்சாட்டி உள்ளார்கள்.
வெளி இணைப்புகள்
பகுப்பு:தமிழர் மீன்பிடிப்புத் தொழில்நுட்பம்
சந்தையில் மாட்டு வணிகம்
சந்தையில் மாட்டு வணிகம் என்பது வாரச் சந்த்தையில் மாடுகளை வாங்குதல் விற்றல் ஆகியவற்றைக் குறிப்புது ஆகும். இந்த வணிகமானது தமிழ்நாட்டில் சில கோயில் திருவிழாக்களை ஒட்டி ஆண்டுக்கு ஒரு முறை நடத்தப்படும் கால்நடை சந்தைகளிலும் நடத்தப்படுகிறது.
மாடுகளை அதன் நிறம், கொம்பு, சுழி, பல் எனப் பலவற்றையும் பார்த்துத்தான் ஒருவர் சந்தையில் இருந்து மாட்டை வாங்குவார். அதைப் பொறுத்துஏ விலையும் மாறுபடும். மாட்டுச் சந்தைகளில் மாட்டுத் தரகர்கள் பலர் இருப்பார்கள். அவர்கள் மாடுகளை வாங்குபவர்களுக்கும், விற்ப்பவர்களுக்கும் இடையில் தரகராக இருந்து பேசி முடிப்பர். சந்தையில் மாடுகளை விலை பேசும்போது அது மற்றவர்களுக்கு தெரியக்கூடாது என்பதற்காக குழுவுக் குறி, கையசைப்பு போன்றவை மூலம் விலை பேசுவர். பெரும்பாலும் மேல் துண்டை எடுத்து இருவரது கைகளையும் முடியபடி கை விரல்களைக் கொண்டு விலை பேசுவர். மாட்டின் தரத்தைப் பொறுத்து விலை மாறும். தரகர் ஐந்து விரல்களை ஒன்றாக பிடித்தால் ஐந்தாயிரம் என்று பொருள். மோதிர விரலையும் சுண்டு விரலையும் சேர்த்து பிடித்தால் ஏழாயிரம் என்று பொருள். ஐந்து விரல்களையும் இருமுறை அழுதிப் பிடித்தால் பத்தாயிரம் என்று பொருள். இவ்வாறு பலவகையில் குழுவுக் குறிகளை தரகர்கள் பயன்படுத்துவர். மேலும் இந்த வணிகத்தில் பரிபாசை சொற்களும் பயன்படுத்தபடுவதுண்டு. பரிபாசை சொறுகளும் அதன் மதிப்பும் பின்வருமாறு; சலகம் = 25, முறி 50, முறி = 250, வாச்சி = 1000, காளை = 2000, தொழுவு = 3000, பனை =  4000, தட்டை = 5000, பொருத்து = 6000, சூழி = 7000, வழு = 8000, தாயம் = 9000, தூருவம் 10000 என்பவையாகும் இந்தச் சொற்களில் பெரியமதிப்பையும் சிறிய மதிப்பையும் சேர்த்து பேசி தொகைகளை கூட்டி குறைப்பர் காட்டாக வழு முறி என்றால் 8250 என்பது பொருளாகும்.
குறிப்புகள்
பகுப்பு:சந்தைகள்
ஆத்திரேலிய செனட் அவை
ஆத்திரேலிய செனட் அவை (Senate) என்பது ஈரவை முறைமையைக் கொண்ட ஆத்திரேலிய நாடாளுமன்றத்தின் மேலவை ஆகும். நாடாளுமன்ரத்தின் கீழவை பிரதிநிதிகள் அவை ஆகும். செனட் அவையின் அமைப்பும், அதன் அதிகாரங்களும் ஆத்திரேலிய அரசியலமைப்பின் அதி.I, பகுதி II இல் தரப்பட்டுள்ளது. மேலவையில் மொத்தம் 76 உறுப்பினர்கள் (செனட்டர்கள்) உள்ளனர். ஒவ்வொரு மாநிலத்தில் இருந்தும் 12 செனட்டர்களும், இரண்டு தன்னாட்சி ஆட்சிப் பகுதிகளில் இருந்து ஒவ்வொன்றில் இருந்தும் இருவரும் தெரிவு செய்யப்படுகின்றனர். செனட் உறுப்பினர்கள் விகிதாசாரப் பிரதிநிதித்துவத் தேர்தல் முறை மூலம் தேர்ந்தெடுக்கப்படுகின்றனர். பொதுவாக நாடாளுமன்றத்தின் இரு அவைகளுக்கும் ஒரே நாளில் தேர்தல்கள் இடம்பெறுகின்றன. செனட் அவை முன்கூட்டியே கலைக்கப்படாவிட்டால், செனட்டர் ஒருவரின் பதவிக்காலம் பொதுவாக ஆறு ஆண்டுகள் ஆகும்.
வழக்கமான நாடாளுமன்ற மக்களாட்சி முறையில் அமைந்துள்ள மேலவைகளைப் போலல்லாமல், ஆத்திரேலிய செனட் அவைக்கு குறிப்பிடத்தக்க அதிகாரங்கள் அளிக்கப்பட்டுள்ளன. பிரதிநிதிகள் அவையில் அரசாங்கத்தினால் கொண்டு வரப்பட்ட தீர்மானம் ஒன்றை செனட் அவை தனது பெரும்பான்மை வாக்குகளால் தடுக்க முடியும்.
வெளி இணப்புகள்
பகுப்பு:ஆத்திரேலிய நாடாளுமன்றம்
இலத்திரனிய குறியீடு
இலத்திரனிய குறியீடு என்பது மின் சுற்றுக்களை விபரிக்க வரையப்படும் Schematics இல் பயன்படுத்தப்படும் குறியீடுகள்.
காபூலின் வீழ்ச்சி, 2021
ஆப்கானித்தான் தலைநகர் காபூல் 2021 ஆகத்து 15 அன்று தாலிபான் படையினரால் கைப்பற்றப்பட்டது. உள்ளூர் நேரப்படி இரவு 11:00 மணியளவில், அரசுத்தலைவர் அசரப் கனி தனது முகநூலில் "ஒரு இரத்தக்களரிப் போரைத் தவிர்ப்பதற்காகத் தாம் வெளியேறுவதாகவும், தாலிபான்கள் தங்கள் வாள்கள், துப்பாக்கிகளின் தீர்ப்பால் வெற்றி பெற்றனர்" என்றும் பதிவிட்டார். காபூலின் வீழ்ச்சி ஆப்கானித்தான் அரசுக்கு எதிராக 2021 மே மாதத்தில் தொடங்கிய இராணுவத் தாக்குதலின் உச்சம் ஆகும். அசரப் கனி நாட்டை விட்டு வெளியேறிய சில மணிநேரங்களுக்குப் பிறகு காபூல் நகரம் கைப்பற்றப்பட்டது. 2020 பெப்ரவரி 29 இல் தொடங்கிய அமெரிக்கப் படைகளின் வெளியேற்றத்தை அடுத்து ஆப்கானித்தானின் பெரும்பாலான மாகாணத் தலைநகரங்கள் அடுத்தடுத்து வீழ்ந்தன. அமெரிக்கப் படைகள் 2021 ஆகத்து 31 இற்குள் முழுமையாக வெளியேறும் என எதிர்பார்க்கப்படுகிறது.
தாலிபான் பிரதிநிதிகளுக்கும் ஆப்கானித்தான் அரச அதிகாரிகளுக்கும் இடையே பேச்சுவார்த்தை நடந்து வருகின்ற போதிலும், அரசாங்கத்தின் நிபந்தனையற்ற சரணடைதலுக்குக் குறைவான எந்த முடிவுக்கும் வர வாய்ப்பில்லை எனக் கூறப்படுகிறது. அமைதியான அதிகாரப் பரிமாற்றமே தாலிபான்களால் கோரப்பட்டது, அரசாங்கம் இதற்குத் தயாராக இருப்பதாக அறிவித்துள்ளது. அதே வேளையில், ஒரு இடைக்கால அரசாங்கத்திற்கு அதிகாரத்தை மாற்ற அது விரும்புவதாகவும் தெரிவிக்கப்பட்டது. சில நேட்டோ படைகள் தங்களுடைய நாடுகளின் குடிமக்களை வெளியேற்றுவதற்கான பாதுகாப்பை வழங்கி வருகின்றன.
மேற்கோள்கள்
பகுப்பு:ஆப்கானித்தான் பகுப்பு:2021 நிகழ்வுகள்
சுல்கர்னைன் ஹைதர்
சுல்கர்னைன் ஹைதர்  (Zulqarnain Haider, பிறப்பு: ஏப்ரல் 23 1986), ஒரு பாக்கித்தானியத் துடுப்பாட்டக்காரர்.
பகுப்பு:பாக்கித்தானியத் துடுப்பாட்டக்காரர்கள் பகுப்பு:1986 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
அசிமில்
பகுப்பு:பிரெஞ்சு நிறுவனங்கள்
புல்லுவிளை சேத்ரபாலசுவாமி கோயில்
புல்லுவிளை சேத்ரபாலசுவாமி கோயில் தமிழ்நாட்டில் கன்னியாகுமரி மாவட்டம், புல்லுவிளை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சேத்ர பாலசாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிங்காநல்லூர் செல்லாண்டியம்மன் கோயில்
சிங்காநல்லூர் செல்லாண்டியம்மன் கோயில் தமிழ்நாட்டில் கோயம்புத்தூர் மாவட்டம், சிங்காநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் செல்லாண்டியம்மன் சன்னதியும், விநாயகர், முருகன், துர்க்கை அம்மன், நவகிரகம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது. சித்திரை மாதம் சித்திரை முதல் நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரி விழா திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கை கழுவுதல்
கை கழுவுதல் (Hand washing) என்பது கையில் படிந்துள்ள மண், அழுக்குகளையும், நுண்ணுயிரிகளையும் நீக்க சுத்தம் செய்வது ஆகும். கைகழுவுவதற்கு நீர் மற்றும் சவர்க்காரம் போன்றவை கிடைக்கவில்லை என்றால் சாம்பலைப் பயன்படுத்தியும் சுத்தம் செய்யலாம்.
மருத்துவரீதியாகப் பாா்த்தால் பல நோய்கள் கைகழுவாமல் இருப்பதால்தான் பரவுகிறது. கைகழுவுவதால்தான் நோய்களைப் பரப்பக்கூடிய பாக்டீரியாக்கள், வைரஸ்கள் அழிக்கப்படுகிறன. உணவினைக் கையாளக்கூடியவா்கள், வேலை செய்பவா்கள்  மருத்துவத் துறையில் இருப்பவா்கள் போன்றவா்களுக்கு கைகழுவுதல் பயிற்சி என்பது அடிப்படையாகக் கருதப்படுகிறது. சோப்பினால் கைகழுவுதல் என்பது பலவகையான நோய்களிலிருந்து காக்கப் பயன்படுகிறது, உதாரணமாக காலரா, வயிற்றுப்போக்கு போன்றவை பரவுவதிலிருந்து காக்கிறது. கைக்கழுவுதல் தோல் நோய்களிலிருந்தும் காக்கிறது. பெரும்பாலான மக்கள் தீ நுண்மத் தொற்று, தடிமனாலும் பாதிக்கப்படுகின்றனர் காரணம் அவா்கள் கைகளை கழுவாமல் தங்கள் கண்களைத் தொடுதல், மூக்கில் விரல்வைத்தல், வாயில் கைகளை வைத்தல் போன்றவற்றைச் செய்வதால் ஆகும்.